Amalrici villare

Amalrici villareFons nominis Latini (hodie  Ammerschwihr) est commune Francicum 1'594 incolarum (anno 2022) praefecturae Rheni Superioris  et ab anno 2021 Communitatis Europaeae Alsatiae in regione orientali olim Alsatia, post autem diem 1 Ianuarii 2016 Alsatia Campania Arduenna et Lotharingia et nunc ex plebiscito Grand Est appellata.
 Historica 
Amalrici villa primum anno 869 memoratur (tum praedium rusticum erat). Urbis statum accepit postquam tres vici quarto decimo saeculo in unum coaluerunt. Itaque tres domini iura ibi inter se dividebant: Imperium Germanicum, domini de Ribeaupierre et domini de Hohlandsberg qui omnes unam e tribus portis custodiebant. Cives iam vini commercio dediti erant. Die 3 Maii 1491 sancta Virgo in loco remoto huius parochiae Trois Epis (Tres Spicae) nominato apparuisse dicitur; cuius rei memoria  peregrinos hodieque in capellam accersit. Prosperitatem urbis sexto decimo saeculo ostendunt multa aedificia ad illam aetatem referenda. Imminuitur tamen aliquantulum Bello Triginta annorum cum incolae in fidem Francogallorum sese recipiunt.

Urbs tamen maxima ex parte deleta est mense decembri anno 1944 et ianuario 1945 cum Americani Germanos ex Alsatia expulerunt qui circa Colmariam diutissime et impigerrime restiterunt. Captivi ad reedificationem aliquid contuleruntLes prisonniers de guerre participent à la reconstruction d’un village

Incolae notae
Margarita Binner, prima regina vini Alsatici (1954 et 1955)

 Index communium praefecturae Rheni Superioris

 Plura legere si cupis 
Barbe Noël et Aurélie Dumain, "L’architecture de la Seconde Reconstruction. Une épreuve de patrimonialité et de souveraineté", In situ, 2018

 Nexus externi 


 De hoc communi apud Cassini
 Huius communis pagina interretialis
Notae

Categoria:Communia Praefecturae Rheni Superioris
Categoria:Loci habitati praefecturae Rheni superioris